Veumsteinen

Veumsteinen er en runestein fra Veum, Fyresdal kommune, Telemark.

Steinen er første gang nevnt av Hans Jacob Wille i 1786. I 1817 ble runene avtegnet av M.F.Arendt. Steinen sto i 1862 på en temmelig ødelagt gravhaug i tunet på Veum gård, rett sør for Veum kirke. I 1892 var steinen flyttet, og ved besøk på stedet i 1923 var den brukket i to stykker og lå innved en uthusvegg på tunet. I 1950 ble steinen hentet inn til Universitetets Oldsaksamling, dessverre i temmelig redusert tilstand. Den er i dag magasinert ved Kulturhistorisk Museum. Innskriften er:

knubr reist stein þena sunr þorleis sun

På norrønt blir det: Gnupi reisti stein þenna, sunr þorleifs sunar.

Oversatt til moderne norsk blir det: «Gnup reiste denne steinen, sønn av Torleiv, sønn av ....»

Steinen er datert til ca. 1100.

Litteratur 	 
 

Kulturminner i Fyresdal
Runesteiner i Norge